
[bookmark: _Toc77516495]נחל תנינים
נחל תנינים הוא נחל איתן שמוצאו ברמות מנשה, והוא נשפך לים התיכון סמוך למעגן מיכאל. אורכו כ-25 ק"מ ושטח אגן ההיקוות שלו כ-196 קמ"ר.


[bookmark: _Toc77516496]מקורות מים וזיהום ושינויים שחלו בנחל תנינים
נחל תנינים הוא הנקז העיקרי של רמות מנשה. האגן גובל בצפון באגן נחל דליה, במזרח – באגן נחל הקישון ובדרום באגן נחל חדרה. במישור החוף הנחל עובר צמוד לחוטם הכרמל. שטח אגן ההיקוות של נחל תנינים הוא כ-196 קמ"ר ואורכו של ערוץ הנחל הראשי כ-25 ק"מ. הנחל מחולק לשני אגני משנה עיקריים: תנינים ועדה. ארבעה אזורים עיקריים באגן: רמות מנשה – עתיר במעיינות הנובעים בין לוחות קרטון, הבקעות הרחבות – משיפולי רמות מנשה, מרזבת החוף – בין רכסי הכורכר של בנימינה, אזור השפך (האסטואר) – בין הנחלים עדה ותנינים לים.

[bookmark: _Toc77516497]מקורות מים וניצולם
בשטח רמות מנשה הגבוה יש קטעי זרימה עונתיים ומעיינות עונתיים ואיתנים. מדובר בעיקר במעיינות סידוק ובמעיינות שכבה קטנים. בבקעות מוצאים מעיינות שכבה גדולים יותר שמקורם בירידה בעובי השכבה האלוביאלית מעל אקוויקְלוּד הקרטון.
במקומות שונים יש מעיינות שחשפו שכבה נושאת מים בין לוחות הקרטון (עין אביאל, עין עמיקם ומערכת הפירים הביזנטית). באזור בנימינה, מעיינות שוני, שהיו בעבר מקור המים העיקרי לנחל, פרצו עקב חסימת מעבר המים מבקעת הנדיב על ידי העתק (טקטוניקה) אור עקיבא. כיום האקוויפר המזין של המעיינות נשאב, ומפלס המים הנמוך ייבש את המעיינות. סביב נחל עדה יש שטחי אחו לח רבים שמקורם במים שעונים. ביציאתם מהבקעות אל המישור נתפסים מי הנחלים במערכת הסכרים וההטיה של מפעלי מנשה.
במרזבת החוף, העתק אור עקיבא אחראי גם למקור המים העיקרי – מעיינות תמסח הנובעים מעומק אקוויפר ירקון תנינים בביצת הכבארה (מעגן מיכאל). המים בנביעה חמים ומליחים. עינות מלח ובית חנניה נובעים כנראה ממקור דומה.
אל אזור השפך נכנסים מי ביוב וניקוז מהכפר ג'סר א-זרקא, מי מדגה ממדגה מעגן מיכאל כולל הבריכות האינטנסיביות ונביעות קטנות בדופן הנחל.

המעיינות הנובעים באגן הנחל
רמות מנשה הגבוהות
תנינים: עין רז, עין סוקר, עין כפר, עין גלעד, עין לבלוב, עין נילי, עין בוטם, באר חגב, עין סבכי, עין באושים, עין חלמית, עין פרשים, עין חדווה, עין קורנית, עין פארות, עין דולה, עין צברים, עין תאנה, עין פירחה, עין ניצה
עדה: עין גחם, עין עקד
ברקן: עין גוזלן, עין עודרן, עין ברקן, מעיינות מטווח גולני.
הבקעות הרחבות
תנינים: עין עמיקם, עין צור, עין אביאל, עין אלונה, עין תגית, עין צברים, עינות שומי (יבשים), עין גיל, עין עמי
ברקן: מקורות נחל ברקן ממזרח לכביש 6, נביעה ליד כפר גליקסון
מרזבת החוף
תנינים: עינות תמסח, עינות נחל כבארה
עדה: נביעות בית חנניה וחרבת מלח
אזור השפך
תנינים: מעיינות ג'סר א-זרקא

רשימת מכוני מים מורשים באגן תנינים
· קיבוץ עין השופט: שיטפון ומי קולחים מהקיבוץ ומנחל רז
· מאגרי בקעת הנדיב: קולחים ממכון טיהור שפכים חדרה ומבוא כרמל
· כפר גליקסון: קולחים ושיטפונות
· גלעד אבן יצחק: קולחים מהקיבוץ, מי תשטיפים מזוהר דליה, שיטפונות ומים מנחל רז
· מאגר משמרות 2 לקולחים: קולחים ממכון טיהור שפכים חדרה ומהמערכת הבין מפעלית
· קיבוץ מעגן מיכאל: תפיסת שיטפונות, זרימות בסיס ומי ניקוז שדות לשלחין ולבריכות דגים (בקיבוץ זה נאספים מי נחל להשקיה במכון כבארה ומים למדגה בסכר הרומי.)
· משמרות: תפיסת שיטפונות מנחל משמרות וברקן
· קיבוץ רגבים: מי קולחים מהמערכת של חברת כלכלית מנשה
· בקעת הנדיב: קו אספקת הקולחים מערכת של חברת רימון

[bookmark: _Toc77516498]מקורות זיהום
מקורות זיהום נקודתיים קבועים בנחל
אל נחל תנינים מוזרמים קבוע המקורות האלה:
1.	ג'סר-א-זרקא: תקלות במערכת הולכת השפכים
2.	מדגה מעגן מיכאל מזרים מי בריכות דגים דרך מוצא מחזור דרום לנחל תנינים.

מקורות זיהום לא קבועים בתחום ישראל – תקלות
1. בסיס רגבים – תוקנה נזילה קבועה מתוך הבסיס
2. כפר קרע – סתימה בשוחות ביקורת של מערכת הולכת השפכים 
3. תחנת סניקה אור עקיבא – סתימה בשומן, סתימת נשמי אוויר והתפתחות לחץ יתר בקו
4. בנימינה – סתימות בשוחות ביקורת של מערכת הולכת השפכים
5. גבעת עדה – סתימות בשוחות ביקורת של מערכת הולכת השפכים
6. מעוויה – סתימות בשוחות ביקורת של מערכת הולכת השפכים והצפת הקו ליד הנחל
7. ג'סר א-זרקא – גלישות חוזרות ונשנות תחת גשר בית חנניה, תקלות בתחנות שאיבה ובקווי הולכה

מקורות זיהום לא נקודתיים
1. ניקוז שדות ומטעים כולל שאריות ריסוס ודישון
2. מי נקז חממות, בעיקר בגבעת עדה
3. נקודות ללא פתרון ביוב בשולי היישובים. חוות בקר במועאוויה ובכפר קרע, מבנים ללא חיבור ביוב
4. מגורי עובדים בשטח החקלאי
5. עדרי מרעה ברמות מנשה ואלונה
מפגעים מהרשות הפלסטינית (זיהום חוצה גבולות)
בנחל תנינים אין מפגעים מהרשות הפלסטינית.

[bookmark: _Toc77516499]שינויים שחלו בנחל
· מאגר רמת מנשה של החברה הכלכלית של מגידו ושל חברת רימון נמצא בשלבי בנייה מתקדמים. המאגר מיועד לשמש להשקיה במי קולחים של שטחי דליה וגלעד בראש נחל תנינים ונחל עדה. בשלב זה הונחו כמה מקווי ההזנה והאספקה של המאגר.
· הושלם מאגר קולחים "משמרות 2" ומולא בקולחים שניוניים מהמערכת הבין מפעלית עקב חוסר במקורות קולחים שלישוניים. 
· בעקבות שחרור מי מעיינות עמיקם ואביאל אל נחל תנינים הוגבר עוד השימוש בקטע הנחל מעין עמיקם לדרך יפו. האתר מושך קהל רב כולל עשרות רכבי שטח ומשמש לרחצה ולנופש.
· המשך הרחבתם של היישובים גבעת נילי ועמיקם בלא פתרון ביוב מרכזי. תוכניות למערכת ביוב מרכזית למועצה אזורית אלונה נמצאות בשלב תכנון.
· לאורך נחל משמרות יש שכונות של פרדס חנה-כרכור שחצרותיהן מגיעות עד גדת הנחל הנתון לזיהום אורבני.
[bookmark: _Toc77516500]

ניטור בנחל תנינים
המשרד להגנת הסביבה מקיים במהלך השנה פעולות ניטור ומעקב שוטף אחר הנחלים בישראל. בנחל תנינים נעשה ניטור כימי בשש נקודות דיגום קבועות. הניטור נעשה פעמיים בשנה בסתיו ובאביב. בכל דיגום נבדקים יותר מעשרה פרמטרים קבועים.

1. [bookmark: _Toc77516501]תחנה 177 – גשר כביש חדרה-חיפה

אפיון התחנה
התחנה נמצאת ממערב לגשר כביש 4 בגשר החקלאי שבשטחי המושב בית חנניה. אל התחנה מגיעים מים מבקעת הנדיב וממעלה הנחל. סכר מפעלי מנשה של חברת מקורות מנתק את זרימת הבסיס של הנחל, לכן רק בעת זרימות חזקות מגיעה זרימה מרמות מנשה. מעלה התחנה קולט מי ניקוז חקלאי מבקעת הנדיב ומשטחי בנימינה. באביב המים ירוקים ומעליהם מעט קצף. הזרימה מהמעלה אפסית. בסתיו הנחל יבש.

תוצאות דיגום אביב
באביב 2019 ריכוז צח"ב (צריכת חמצן ביולוגית) נמוך מאוד וריכוז צח"כ (צריכת חמצן כללית) נמוך מרגישות הבדיקה. ריכוז החנקן נובע ברובו מחנקן מחומצן כניטראט ורק 17% ממנו מופיעים כחנקן אורגני קשור (קלדהל) שמקורו באצות. עובדה זו מאוששת על ידי ריכוז המוצקים המרחפים שמקורו אינו בהרחפת חרסית אלא באצות. ריכוז החומר האורגני נמוך ומתבטא בעיקר בפחמן כללי הכולל גם את האצות. ריכוז הכלוריד מעיד שמקור המים אינו ממערכת התמסח וניקוז כבארה אלא מי ניקוז ממערכת השדות ומי התהום הגבוהים התפלים יותר שבאזור זה בייחוד אחרי תקופת הגשמים.

תוצאות דיגום סתיו
בסתיו 2019 הייתה התחנה יבשה.

ניתוח תוצאות רב שנתי
משנת 2009 עד 2016 היו ריכוזי צח"ב נמוכים מאוד עם משֹרעת עונתית קטנה. בשנת 2017 הייתה עלייה קטנה בריכוז צח"ב. מגמת ירידה מאביב 2018 נמשכה ב-2019. בסתיו הייתה התחנה לרוב יבשה לכן אי אפשר להצביע על מגמה.



[bookmark: _Toc77516502]תחנה 182 – הגשר הרומי

אפיון התחנה
התחנה ממוקמת בבריכת השאיבה של מדגה מעגן מיכאל במעלה הסכר הרומי. מבריכה זו נשאבים המים לבריכות הדגים של מעגן מיכאל ומנצלים את חום המים של מערכת תמסח ליד בנימינה. מקור המים העיקרי הוא נביעת עינות תמסח. אליהם חוברים מי מערכות הניקוז התת קרקעיות (נת"ק) של שדות כבארה בשטחי המרזבה שבין כביש 3 לכביש 4. מפלס המים קבוע. זרימת בסיס מסוימת מגיעה אל מורד הסכר דרך חורים שנפערו בו.

תוצאות דיגום אביב
זרימה של מים כחולים וצלולים בסכר ואצות חוטיות וצמחים על פני המים. רוב המים שעברו אל מורד הסכר זרמו דרך חורים המבטיחים מינימום ספיקה למורד. ריכוז חנקן נמוך, חציו מחומצן ובחציו השני רכיב מחוזר של חנקן אורגני (כנראה מאצות) ולא מאמוניה. לפי ריכוז חנקן קלדהל, ריכוז האמוניה אפסי. ריכוז צח"ב (צריכת חמצן ביולוגית) וריכוז זרחן נמוכים מאוד. שאר הפרמטרים נמוכים מאוד. ריכוז הקוליפורם הצוואתי גבוה מהצפוי, אך מתאים לנחל בזרימה איטית עם ציפורים ובעלי חיים פעילים סביבו ובו. ריכוז כלוריד גבוה ומתאים למקובל במערכת התמסח.

תוצאות דיגום סתיו
בסכר רומי המים צלולים והזרימה מתאימה לעונה. ריכוז החומר האורגני והפחמן הכללי נמוך מאוד. ריכוז החנקן נמוך מאוד ובדומה לאביב מחולק ל-47% חנקן כניטראט ל-53% חנקן קלדהל שאינו אמוניה (אמינים). ריכוז הזרחן נמוך וריכוז הקוליפורמים הצוואתיים מתאים לנחל בזרימה איטית עם ציפורים ובעלי חיים פעילים סביבו ובו. ריכוז הכלוריד ירד מעט לעומת האביב.

ניתוח תוצאות רב שנתי
באביב נרשם ריכוז צח"ב נמוך משנת 2009 עד 2018 מלבד ריכוזים גבוהים יותר בשנים 2012 ו-2016. הסתיו התאפיין בריכוז צח"ב יציב.




[bookmark: _Toc77516503]תחנה 191 – נחל עדה בסכר הרומי

אפיון התחנה
התחנה ממוקמת במעבר של נחל עדה דרך הסכר הרומי. בין עינות מלח לתחנה זו מגיעים לנחל שפכים ממוצא הביוב הראשי של תחנות הסניקה 3 ו-4 בג'סר א-זרקא. תחנות אלו הושבתו מאז 2011 ותוקנו בסוף 2014. ביוב מג'סר א-זרקא נכנס לנחל ממוצא החירום של ג'סר א-זרקא תחת גשר הכביש בכניסה לכפר (כביש 6531). הביוב זורם לנחל בשעות שיא ובעת הפעלת יותר מתחנת סניקה אחת בו זמנית (תחנות 1 ו-3). אל תחנה זו זורמים גם מי מערכות ניקוז תת קרקעיות מהשטחים החקלאיים הגובלים בנחל.

תוצאות דיגום אביב
תחת הסכר הרומי בנחל עדה זרמו באביב 2019 מים ירוקים כהים מדיפים ריח ביוב וקצף מעליהם. הזרימה הייתה חלשה. ריכוזים גבוהים של צח"ב (צריכת חמצן ביולוגית) וחנקן, רוב החנקן מחוזר ושליש מתוכו אמוניה. ריכוז הניטראט אפסי וריכוז הזרחן גבוה מבשאר הנחל . ריכוז הקוליפורם הצוואתי היה בסדר גודל של מאות אלפים והעיד על ריכוז גבוה של ביוב גולמי בנחל. ריכוז הכלוריד היה נמוך מהצפוי למים שמקורם במעיינות שבאזור חורבת מלח.

תוצאות דיגום סתיו
המים חומים ומדיפים ריח ביוב ובמפל מעט קצף. הספיקה נמוכה. נרשם ריכוז חנקן נמוך מבאביב, רובו מחוזר וחנקן אורגני ורק מיעוטו אמוניה. ריכוז כלוריד נמוך מריכוזו בשנות הבצורת. ריכוז נמוך יחסית לאביב של קוליפורם צואתי. האמוניה והמוצקים המרחפים מעידים שרוב המים אינם מי ביוב אלא מי נחל.

ניתוח תוצאות רב שנתי
ריכוז צח"ב (צריכת חמצן ביולוגית) מעיד על הזיהום המגיע מג'סר א-זרקא. באביב (פרט לשנת 2014 שבה זרם כל ביוב ג'סר א-זרקא) היה ריכוז גבוה של צח"ב יחסית לתוצאות בתחנה 3624 שבמעלה הנחל. בסתיו עד לשנת 2016 נראתה תמונה דומה לאביב. משנת 2017 נרשם צח"ב נמוך מבאביב. את הפער אפשר לייחס לזרימה נמוכה ממעלה הנחל המונעת הסעה של ביוב אל מורד הנחל ולשיפור מה בטיפול בביוב של ג'סר א-זרקא.

אפיון התחנה
תחנה זו נמצאת בחלקו הרחב של הנחל, במורד חיבור נחל עדה לנחל תנינים. אל תחנה זו מגיעים שפכים ממערכת הביוב של ג'סר-א-זרקא ומי בריכות דגים של מעגן מיכאל.

תוצאות דיגום אביב
ריכוז צח"ב (צריכת חמצן ביולוגית) נמוך ודומה יותר לריכוזו בסכר הרומי בנחל תנינים שספיקתו גבוהה יותר מזה שבנחל עדה. ריכוז חנקן מחוזר גדול מריכוז הניטראט ועומד על 61% מכלל החנקן (רק10% מה-TKN מופיע כאמוניה). ריכוז המוצקים המרחפים גבוה ורובו מורכב מאצות. ריכוז הקוליפורמים הצוואתיים הגבוה מעיד על הביוב המגיע מנחל עדה. אפשר לראות את כניסת המים המזוהמים מנחל עדה לזרם הנקי המגיע מנחל תנינים. יש ריח של ביוב. ריכוז הכלוריד דומה לנחל תנינים המספק את רוב המים.

תוצאות דיגום סתיו
המים ירוקים אפורים, והספיקה רגילה לעונה. ריכוז החומר האורגני נמוך וכמוהו ריכוז החנקן. הרכב המומסים דומה לזה שבאביב, וריכוז הקוליפורמים הצוואתיים נמוך מריכוזו באביב. ריכוז הקוליפורמים הצוואתיים וריכוז הכלוריד מעידים על מצב נחל תקין. לא נמצאו שאריות של חומרי הדברה.

ניתוח תוצאות רב שנתי
לאורך השנים היה באביב ריכוז צח"ב נמוך מבסתיו מלבד בשנים 2014 עד 2017 שבהן ניכרה מאוד השפעת הכשל במערכת הביוב של ג'סר א-זרקא. נרשמו שיאים בשנים 2009 ו-2015. 
אף שהסתיו התאפיין ביציבות נראתה משרעת גדולה. אפשר ליחסה לאירועי גשם לפני הדיגום או לתקופה יבשה. נרשמו שיאים בשנים 2010, 2013 ו-2016. הגורם המרכזי המשפיע על התוצאות הוא כמות הביוב הזורם ממעלה נחל עדה.

אפיון התחנה
התחנה ממוקמת סמוך לשפך נחל תנינים לים בין שרידי גשר אבן טורקי. אזור זה מתנהג כאזור שפך הקולט מי ים בעת גאות גבוהה או גלים גבוהים. בחיבור לים אין הפרדה של שרטון חול.

תוצאות דיגום אביב
מי הנחל דוחקים את מי הים, וצבע המים ירוק צלול בלא ריח. יש ירידה קלה בצח"ב (צריכת חמצן ביולוגית). החנקן הכללי דומה לריכוזו בתחנה 183 אך חלקו של החנקן המחומצן גדל מ-38% מכלל החנקן ל-44%. ריכוז האמוניה ירד במקצת, ירידה שלוותה בעלייה בניטרט. עליית המליחות קטנה ומעידה שהים לא נכנס לנחל. ריכוז הקוליפורמים הצוואתיים ירד לעומת תחנה 183 אך עודנו גבוה. 

תוצאות דיגום סתיו
אין חדירה של מי ים אל הנחל, המים צלולים וירוקים והספיקה נמוכה. ריכוז הפחמן הכללי ירד לעומת תחנה 183 אך ריכוז הצח"ב עלה. ריכוז צח"כ (צריכת חמצן כללית) נמוך מרגישות הבדיקה. ריכוז החנקן הכללי עלה במקצת. ריכוז האמוניה נותר יציב אך הייתה עלייה בניטרט ובחנקן קלדהל ככל הנראה עקב עלייה בכמות האצות ובריכוז המוצקים המרחפים. אין שינוי בריכוז חיידקי הקולי הצוואתי.

ניתוח תוצאות רב שנתי
בשנים 2009 עד 2016 ניכרה תנודתיות גדולה באביב בריכוז צח"ב במשרעת שבין 3.7 מג"ל ל-0.5 מג"ל. בסתיו המשרעת קטנה ונעה בין 2.7 ל-0.5 מג"ל. אפשר שמהילת הנחל במי ים ובמי נביעות מונעת עלייה גדולה יותר בריכוזים אף שגוברות תקלות הזיהום מהביוב של ג'סר א-זרקא. נוסף על כך, הביוב הזורם בנחל עדה נמהל ונע בזרימה איטית דרך מפלונים המביאים לחמצון החומר האורגני. בשנת 2019 אפשר לראות שהשפעת הביוב על צח"ב בתחנה גרמה לתוצאות גבוהות יחסית לשנים האחרונות.

אפיון התחנה
התחנה ממוקמת בנקודה שבה נחל עדה חוצה את דרך אמת המים הרומית הצפונית. מקור המים בסדרת מעיינות בערוץ שבין חורבת מלח לבית חנניה. מעיינות אלו בוקעים מגבול אור עקיבא, ושפיעתם יורדת ככל שיורד מפלס מי התהום בקיץ. עם הירידה בספיקה מתקצר הקטע הרטוב בנחל עד שהנביעה היא רק בין אמות המים. אל קטע זה לא מגיעים מזהמים קבועים אף שמעליו ממוקמת תחנת הסניקה של אור עקיבא (תחנה גדולה) ותחנת בית חנניה (תחנה קטנה). במקרים נדירים מגיעים לנחל מזהמים ממעלה הנחל בבנימינה, מפרדס חנה ומזרחה. המים בתחנה מליחים ומקורם כנראה באקוויפר ירקון תנינים בדומה לתמסח ובאקוויפר מקומי שעון.

תוצאות דיגום אביב
המים צלולים בלא ריח והזרם חלש. ריכוז החומר האורגני נמוך והפחמן הכללי עומד על-6.89 מג"ל. החנקן הכללי נמוך ורובו ככולו חנקן אורגני (קלדהל) בלא אמוניה. ריכוז המוצקים המרחפים גבוה מהצפוי בגלל הרחפה שמקורה במפלס הנמוך. ריכוז הכלוריד הנמוך מעיד על הזנה במים ממעלה הנחל ולא מנביעות ירקון תנינים המלוחות.

תוצאות דיגום סתיו
המים צלולים בספיקה נמוכה אך גבוהה לעונה לעומת שנות הבצורת האחרונות. ריכוז החנקן נמוך מבאביב ורובו ככולו חנקן אורגני שמקורו באצות. ריכוז החומר האורגני גבוה אף שריכוז צח"ב (צריכת חמצן ביולוגית) נמוך. ריכוז הקוליפורמים הצוואתיים גבוה מבאביב. ריכוז הכלוריד נמוך ביחס לתוצאות השנים הקודמות.

ניתוח תוצאות רב שנתי
בשנים 2011 עד 2019 ניכרת מגמת עלייה איטית בריכוז צח"ב באביב ובשנת 2015 נקודת שיא עקב חזרת ביוב מג'סר א-זרקא. בסתיו 2014 חסר נתון בשל תקלת מעבדה. נראית מגמת עלייה בזיהום ושיא של זיהום ביוב מאור עקיבא בשנת 2016. בשנת 2019 יש ירידה קלה אם כי אינה מצביעה עדיין על מגמה.

אירועים עיקריים משמעותיים
בשנים האחרונות טופלו מקורות הזיהום האלה:
בג'סר א-זרקא נבנתה מערכת ניקוז עירוני ליד תחנת הסניקה. למערכת מוצא לנחל כ-600 מטרים מזרחית לגשר הטורקי, והוא מזרים תכופות ביוב לנחל. קווי הביוב של ג'סר א-זרקא נוקו לאורך נחל תנינים, ומונה קבלן מתַחזק למערכת הביוב. כמו כן נעשו בדיקות קרקע לקראת העתקה של כביש 2 מזרחה.
בשנת 2019 השפיעו הגורמים האלה על הנחל:
1.	נבנות מערכות התשתית לכפר הדייגים ולשכונה הסמוכה אליו, כולל תחנת סניקה נוספת לביוב.
2.	החלה בניית שכונת דרך היין בזיכרון יעקב המתנקזת לנחל הנדיב.
3.	קו הסניקה הרעוע של אור עקיבא לכיוון מכון טיהור שפכים חדרה הוחלף והורחק מהנחל.

אביב וסתיו
איכות המים באביב מושפעת בעיקר מכמות המשקעים שירדו באזור בחורף וממפלסי המים באקוויפר ירקון תנינים. האיכות גם תלויה בהפקה ממפעלי מנשה (האקוויפר מזין את עינות תמסח וגם מקצת ממעיינות חרבת מלח ובית חנניה). בחורף 2019-2018 ירדו באזור 703 מ"מ (על פי תחנת המדידה בקעת הנדיב-זיכרון באתר אגרומטאו של משרד החקלאות ופיתוח הכפר ) 
מלבד ריכוזים גבוהים של פחמן כללי נתוני הסתיו דומים לנתוני לאביב בכל הפרמטרים. ריכוז הכלוריד בגשר הטורקי מעיד בדרך כלל על השפעת הים ונמוך בגלל כניסת הנחל לים בספיקה גבוהה דיה כדי לדחוק את מי הים מהשפך.
תחנה 177 – גשר כביש 4 שונה מהותית משאר תחנות המורד. תחנה זו ניזונה ממי המעלה ולא ממערכת התמסח, ריכוז הכלוריד בה נמוך וריכוז החנקן גבוה. ריכוז הפחמן דומה לשאר הנחל. ריכוז הזרחן נמוך מאוד ואינו משתנה לאורך הערוץ הראשי. הזיהום המגיע מיובל המשנה נחל עדה אינו מתבטא בתוצאות הדיגום לאורך הערוץ הראשי, למעט בריכוזי הפחמן.

מגמות ושינויים צפויים
במעלה הנחל מוקמים מערכות השקיה ומאגרים המיועדים להשקיית רמות מנשה בקולחים. מים אלו מלוחים ממי הרקע של אזור רמות מנשה ועשויים להשפיע על אופי המים באזור. כחלק ממפעל מים זה הוקם מאגר רמת מנשה מעל המעיין עין סוקר. יש סכנה שבניית המאגר תפגע במקורות ההזנה של המעיין.
קיבוץ דליה והביוב של מפעל "זוהר דליה" חוברו לתחנת השאיבה החדשה של דליה. משם נסנקים השפכים למכון טיהור שפכים מבוא כרמל במקום למאגר גלעד בנחל רז. הקיבוצים עין השופט וגלעד מסרבים להתחבר למכון טיהור השפכים וממשיכים להפעיל בריכות חמצון ישנות.
המועצה האזורית אלונה (ללא מערכת ביוב) הגישה תוכניות לבניית מערכת ביוב ליישובים גבעת נילי (כולל תחנת שאיבה) עמיקם ואביאל. לפי התוכנית, הביוב של יישובים אלו יועבר אל מכון טיהור שפכים חדרה דרך תחנת סניקה פרדס חנה צפון. בשלב זה התוכנית אינה מקודמת.
מספר התקלות בקו הביוב הראשי של גבעת עדה פחת כתוצאה משיפור הקו.
הכנסת קולחים כמקור מים זמין באזור רמות מנשה תגרום לשינוי תַּכְסִית (פרטים על פני הקרקע). יותר מטעי אבוקדו ופחות שדות בעל ובָתוֹת (שיחים נמוכים או בני שיח) עשבוניות. הדבר עשוי להשפיע על אופי הנחל.
תוכניות עיור גדולות באזור אור עקיבא צפויות לבטל שטחי חולות ולהפוך את קטע נחל עדה מכביש 4 צפונה לתעלה עירונית.
כמו כן קיימת תוכנית מאושרת להעברת כביש 2 מזרחית לנחל עדה בקטע ג'סר א-זרקא ולהרחבת הכפר למרחב שיתפנה.
	
קובץ- ניטור בנחל תנינים בשנת 2019 (74.94 Kb)

[bookmark: _Toc77516508]עומסי מזהמים נקודתיים קבועים בנחל תנינים
בפעילות לשיקום נחלים ולמניעת זיהום מקורות מים נעשה מעקב אחר שינויים במצב זיהום נחל תנינים. העומסים נמדדים על ידי שלושה פרמטרים עיקריים: פחמן אורגני, חנקן וזרחן.

1. [bookmark: _Toc77516509]פרמטרים למדידת עומסי מזהמים
· פחמן אורגני כללי – עלייה ברמת החומר האורגני בנחל גורמת לירידה ברמת החמצן המומס בנחל החיוני לקיום המערכות האקולוגיות.
· זרחן כללי וחנקן כללי – עלייה ברמות הזרחן והחנקן שמקורה בחומרי דישון לחקלאות ובשפכים תעשייתיים גורמת לעודף של חומרי הזנה וכתוצאה מכך לעלייה בעכירות ולעלייה בטמפרטורת המים. זאת כתוצאה מירידה בחדירות האור, ירידה ברמת החמצן המומס ופריחת אצות בנחל (אאוטרופיקציה).

אלו המזהמים העיקריים שנותרו בנחל תנינים:
•	מדגה מעגן מיכאל
•	ג'סר א-זרקא (המזהם חזר. 9 חודשי תקלות בשנה)
מזהמים שנותרו בנחל בשנת 2019
	מזהם
	ספיקה לנחל (מ"ק לשנה)
	פחמן אורגני כללי (טונה לשנה)
	חנקן כללי (טונה לשנה)
	זרחן כללי (טונה לשנה)

	מדגה מעגן מיכאל
	30,000
	0.2
	0.2
	0.0

	ג'סר א-זרקא
	770,000
	68.0
	56.0
	5.0

	סה"כ מדגים
	30,000
	0.2
	0.2
	0.0

	ללא מדגים
	770,000
	68.0
	56.0
	5.0

	קולחים ומדגים
	800,000
	68.0
	56.0
	5.0



[bookmark: _Toc77516511]מזהמים עיקריים שהוסרו ומכוני טיהור שפכים שהוקמו בשנים האחרונות
אלו המזהמים העיקריים שהוסרו בנחל תנינים:
•	חיבור היישוב מעוויה למכון טיהור שפכים עין שמר (2012)
•	ג'סר א-זרקא (הוסר ב-2015; תקלות חזרות ב-2017)

[bookmark: _Toc77516512]השינויים הצפויים בשנתיים הבאות
לא צפויים שינויים.

[bookmark: _Toc77516513]עומס מזהמים שנתי בנחל תנינים (1994 ואילך)
עומסי מזהמים בנחל בשנים 1994 עד 2020
	שנה
	פחמן אורגני כללי (טונה לשנה)
	חנקן כללי (טונה לשנה)
	זרחן כלללי (טונה לשנה)

	1994
	419
	134
	46

	2000
	191
	53
	20

	2001
	336
	82
	31

	2003
	84
	22
	7

	2005
	121
	46
	8

	2006
	95
	30
	10

	2008
	131
	59
	10

	2009
	87
	36
	4

	2010
	91
	46
	7

	2011
	141
	91
	7

	2012
	92
	96
	11

	2013
	134
	84
	7

	2014
	52
	35
	3

	2015
	1
	1
	0

	2016
	1
	1
	0

	2017
	60
	57
	4

	2018
	123
	70
	6

	2019
	68
	56
	5

	2020
	0
	1
	0

